**บริษัท** **โนวา ออร์แกนิค จำกัด (มหาชน) และบริษัทย่อย**

**หมายเหตุประกอบงบการเงินระหว่างกาล**

**สำหรับงวดสามเดือนและหกเดือนสิ้นสุดวันที่ 30 มิถุนายน 2566** *“ยังไม่ได้ตรวจสอบ”*

1. **ข้อมูลทั่วไป**

บริษัท โนวา ออร์แกนิค จำกัด (มหาชน) (“บริษัท”) เป็นนิติบุคคลซึ่งจัดตั้งขึ้นในประเทศไทย และสำนักงานจดทะเบียน ตั้งอยู่เลขที่ 190/4 หมู่ที่ 8 ตำบลในคลองบางปลากด อำเภอพระสมุทรเจดีย์ จังหวัดสมุทรปราการ และบริษัทมีสาขาในกรุงเทพมหานครและต่างจังหวัดรวม 4 สาขา

บริษัทจดทะเบียนในตลาดหลักทรัพย์แห่งประเทศไทย เมื่อวันที่ 24 ธันวาคม 2564

บริษัทและบริษัทย่อย (“กลุ่มบริษัท”) ดำเนินธุรกิจหลักเกี่ยวกับผลิตและจำหน่ายอาหารเสริมและเครื่องดื่มเพื่อสุขภาพ

งบการเงินระหว่างกาลได้รับการอนุมัติให้ออกโดยคณะกรรมการบริษัท เมื่อวันที่ 10 สิงหาคม 2566

1. **เกณฑ์การจัดทำงบการเงินระหว่างกาล**

งบการเงินระหว่างกาลจัดทำขึ้นตามมาตรฐานการบัญชี ฉบับที่ 34 เรื่อง “การรายงานทางการเงินระหว่างกาล” รวมถึงการตีความและแนวปฏิบัติทางการบัญชีซึ่งประกาศใช้โดยสภาวิชาชีพบัญชี และข้อกำหนดของคณะกรรมการกำกับหลักทรัพย์และตลาดหลักทรัพย์ กลุ่มบริษัทเลือกนำเสนองบการเงินระหว่างกาลแบบย่อ และกลุ่มบริษัทแสดงรายการในงบแสดงฐานะการเงิน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้นและงบกระแสเงินสดในรูปแบบเดียวกับงบการเงินประจำปี

งบการเงินระหว่างกาลไม่ได้รวมข้อมูลทางการเงินทั้งหมดตามข้อกำหนดสำหรับงบการเงินประจำปีแต่เน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ เพื่อไม่ให้ซ้ำซ้อนกับข้อมูลที่ได้เคยนำเสนอรายงานไปแล้ว ดังนั้น การอ่านงบการเงินระหว่างกาลจึงควรอ่านควบคู่กับงบการเงินประจำปีล่าสุด

งบการเงินระหว่างกาลฉบับภาษาไทยจัดทำและแสดงหน่วยเงินตราเป็นสกุลเงินบาทซึ่งเป็นสกุลเงินใช้ในการดำเนินงานของกลุ่มบริษัท และนำเสนอเพื่อวัตถุประสงค์ของการรายงานเพื่อใช้ในประเทศไทยเป็นทางการตามกฎหมายและงบการเงินระหว่างกาลฉบับภาษาอังกฤษแปลจากงบการเงินระหว่างกาลฉบับภาษาไทย

การจัดทำงบการเงินระหว่างกาล ผู้บริหารต้องใช้การประมาณและข้อสมมติฐานหลายประการ ซึ่งมีผลกระทบต่อการกำหนดนโยบายและการรายงานจำนวนเงินเกี่ยวกับสินทรัพย์ หนี้สิน รายได้ และค่าใช้จ่าย การประมาณและข้อสมมติฐานมาจากประสบการณ์ในอดีตและปัจจัยต่าง ๆ ผู้บริหารมีความเชื่อมั่นอย่างสมเหตุสมผลภายใต้สภาวการณ์แวดล้อมนั้นซึ่งไม่อาจอาศัยข้อมูลจากแหล่งอื่นและนำไปสู่การตัดสินใจเกี่ยวกับการกำหนดจำนวนสินทรัพย์และหนี้สินนั้น ๆ ดังนั้น ผลเกิดขึ้นจริงจากการตั้งข้อสมมติฐานต่อมูลค่าตามบัญชีของสินทรัพย์และหนี้สินอาจแตกต่างไปจากประมาณการ

ประมาณการและข้อสมมติฐานใช้ในการจัดทำงบการเงินระหว่างกาลได้รับการทบทวนอย่างสม่ำเสมอ การปรับประมาณการทางบัญชีบันทึกในงวดบัญชีซึ่งประมาณการได้รับการทบทวน หากการปรับประมาณการกระทบเฉพาะงวดบัญชีนั้น และบันทึกในงวดบัญชีซึ่งปรับประมาณการและงวดบัญชีในอนาคตหากการปรับประมาณการกระทบทั้งงวดบัญชีปัจจุบันและอนาคต

**เกณฑ์การจัดทำงบการเงินรวม**

งบการเงินรวมระหว่างกาลจัดทำขึ้นโดยรวมงบการเงินของบริษัทและบริษัทย่อย (รวมกันเรียกว่า “กลุ่มบริษัท”) โดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2565



งบการเงินรวมจัดทำขึ้นโดยใช้นโยบายการบัญชีเดียวกันสำหรับรายการบัญชีหรือเหตุการณ์ทางบัญชีเหมือนกันหรือคล้ายคลึงกัน

การตัดรายการในงบการเงินรวม

ยอดคงเหลือและรายการบัญชีระหว่างกิจการในกลุ่มบริษัท รวมถึงรายได้หรือค่าใช้จ่ายยังไม่เกิดขึ้นซึ่งเป็นผลมาจากรายการระหว่างกิจการในกลุ่มบริษัท ถูกตัดรายการในการจัดทำงบการเงินรวม

**มาตรฐานการรายงานทางการเงินใหม่**

**มาตรฐานการรายงานทางการเงินเริ่มมีผลบังคับใช้ในงวดปัจจุบัน**

ระหว่างงวด กลุ่มบริษัทนำมาตรฐานการรายงานทางการเงินฉบับปรับปรุง จำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีเริ่มในหรือหลังวันที่ 1 มกราคม 2566 มาถือปฏิบัติ มาตรฐานการรายงานทางการเงินได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการปรับปรุงและอธิบายให้ชัดเจนเกี่ยวกับวิธีปฏิบัติทางการบัญชีและมาตรฐานการรายงานทางการเงินบางฉบับให้ข้อผ่อนปรนในทางปฏิบัติหรือข้อยกเว้นชั่วคราวกับผู้ใช้มาตรฐานการรายงานทางการเงิน

ฝ่ายบริหารประเมินว่าไม่มีผลกระทบอย่างเป็นสาระสำคัญต่องบการเงินในงวดที่เริ่มนำมาตรฐานการรายงานทางการเงินกลุ่มดังกล่าวมาถือปฏิบัติ

1. **นโยบายการบัญชีสำคัญ**

**เกณฑ์การวัดค่าการจัดทำงบการเงิน**

งบการเงินระหว่างกาลจัดทำขึ้นโดยใช้หลักเกณฑ์ นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2565

**หุ้นทุนซื้อคืน**

เมื่อซื้อคืนหุ้นทุน จำนวนสิ่งตอบแทนจ่ายซื้อรวมถึงต้นทุนที่เกี่ยวข้องโดยตรงจัดประเภทเป็นหุ้นทุนซื้อคืนและแสดงเป็นรายการหักในส่วนของผู้ถือหุ้น และจัดสรรจำนวนเดียวกันจากกำไรสะสมไปเป็นสำรองหุ้นทุนซื้อคืนภายใต้ส่วนของผู้ถือหุ้น เมื่อจำหน่ายหุ้นทุนซื้อคืน จำนวนเงินรับรู้เป็นรายการเพิ่มขึ้นในส่วนของผู้ถือหุ้น โดยหักบัญชีหุ้นทุนซื้อคืนด้วยจำนวนต้นทุนของหุ้นทุนซื้อคืนที่จำหน่ายซึ่งคำนวณโดยวิธีถัวเฉลี่ยถ่วงน้ำหนัก และโอนจำนวนเดียวกันนี้จากบัญชีสำรองหุ้นทุนซื้อคืนไปกำไรสะสม ส่วนเกินทุนจากการจำหน่ายหุ้นทุนซื้อคืน (“ส่วนเกินทุนหุ้นทุนซื้อคืน”) แสดงเป็นรายการแยกต่างหากในส่วนของผู้ถือหุ้น ขาดทุนสุทธิจากการจำหน่ายหรือยกเลิกหุ้นทุนซื้อคืนนำไปหักจากกำไรสะสมหลังจากหักจากส่วนเกินทุนหุ้นทุนซื้อคืนหมดแล้ว

1. **รายการกับบุคคลหรือกิจการที่เกี่ยวข้องกัน**

บุคคลหรือกิจการที่เกี่ยวข้องกันกับบริษัท หมายถึง บุคคลหรือกิจการที่มีอำนาจควบคุมบริษัทและบริษัทย่อยหรือถูกบริษัทและบริษัทย่อยควบคุมไม่ว่าจะเป็นโดยทางตรงหรือทางอ้อม หรืออยู่ภายใต้การควบคุมเดียวกันกับบริษัทและบริษัทย่อย

บุคคลหรือกิจการที่เกี่ยวข้องกันหมายรวมถึงบริษัทร่วมและบุคคลที่มีสิทธิออกเสียงโดยทางตรงหรือทางอ้อมซึ่งมีอิทธิพลต่อบริษัทและบริษัทย่อย ผู้บริหารสำคัญ กรรมการหรือพนักงานของบริษัทและบริษัทย่อยที่มีอำนาจการวางแผนและควบคุมการดำเนินงานของบริษัทและบริษัทย่อยตลอดทั้งสมาชิกในครอบครัวใกล้ชิดกับบุคคลและกิจการที่บุคคลดังกล่าวมีอำนาจควบคุมหรือมีอิทธิพลไม่ว่าโดยทางตรงหรือทางอ้อม

รายการบัญชีที่มีสาระสำคัญกับบุคคลหรือกิจการที่เกี่ยวข้องกัน สำหรับงวดหกเดือนสิ้นสุดวันที่ 30 มิถุนายน 2566 และ 2565 แสดงดังนี้





**ค่าตอบแทนผู้บริหารสำคัญ**

ค่าตอบแทนผู้บริหารสำคัญ สำหรับงวดหกเดือนสิ้นสุดวันที่ 30 มิถุนายน 2566 และ 2565 ประกอบด้วย



**ค่าตอบแทนกรรมการ**

ค่าตอบแทนกรรมการเป็นประโยชน์จ่ายให้แก่กรรมการบริษัทตามมาตรา 90 ของพระราชบัญญัติบริษัทมหาชนจำกัด พ.ศ. 2535 โดยไม่รวมเงินเดือนและผลประโยชน์ที่เกี่ยวข้องจ่ายให้กับกรรมการซึ่งดำรงตำแหน่งเป็นผู้บริหารของบริษัท

ค่าตอบแทนกรรมการ สำหรับงวดหกเดือนสิ้นสุดวันที่ 30 มิถุนายน 2566 จำนวนเงิน 0.36 ล้านบาท (งวด 2565 : จำนวนเงิน 0.51 ล้านบาท)

ยอดคงเหลือสินทรัพย์และหนี้สินที่มีสาระสำคัญกับบุคคลหรือกิจการที่เกี่ยวข้องกัน ณ วันที่ 30 มิถุนายน 2566 และวันที่ 31 ธันวาคม 2565 แสดงดังนี้





**สัญญาสำคัญระหว่างกัน**

บริษัททำสัญญาเช่าอาคารกับบุคคลที่เกี่ยวข้องกัน กำหนดระยะเวลา 3 ปี จำนวน 2 ฉบับ ตั้งแต่วันที่ 1 ตุลาคม 2563 ถึงวันที่ 30 กันยายน 2566 อัตราค่าเช่าเดือนละ 30,000 บาท และตั้งแต่วันที่ 5 มีนาคม 2564 ถึงวันที่ 4 มีนาคม 2567 อัตราค่าเช่าเดือนละ 30,000 บาท

บริษัททำสัญญาเช่าอาคารกับบริษัท โนวา ออร์แกนิค โฮลดิ้ง จำกัด กำหนดระยะเวลา 3 ปี ตั้งแต่วันที่ 1 มกราคม 2565 ถึงวันที่ 31 ธันวาคม 2567 อัตราค่าเช่าเดือนละ 0.25 ล้านบาท

**เงินทดรองจ่ายเงินลงทุน**

เมื่อวันที่ 3 มกราคม 2566 ผู้บริหารนำเงินทดรองจ่ายเงินลงทุนไปจ่ายชำระค่าหุ้นสามัญให้แก่บริษัทย่อยทั้งจำนวน

**การค้ำประกันหนี้สินระหว่างกัน**

ณ วันที่ 30 มิถุนายน 2566 และวันที่ 31 ธันวาคม 2565 บุคคลหรือกิจการที่เกี่ยวข้องกันค้ำประกันหนี้สินระหว่างกัน ดังนี้

กรรมการบริษัทจดจำนองที่ดินพร้อมสิ่งปลูกสร้างเพื่อเป็นหลักประกันวงเงินสินเชื่อจากสถาบันการเงิน

กรรมการบริษัทค้ำประกันวงเงินกู้ยืมจากสถาบันการเงิน

**ลักษณะความสัมพันธ์**



**หลักเกณฑ์การคิดรายได้และค่าใช้จ่ายระหว่างกัน**



1. **เงินสดและรายการเทียบเท่าเงินสด**

เงินสดและรายการเทียบเท่าเงินสด ณ วันที่ 30 มิถุนายน 2566 และวันที่ 31 ธันวาคม 2565 ประกอบด้วย



1. **เงินลงทุนระยะสั้น**

เงินลงทุนระยะสั้น ณ วันที่ 30 มิถุนายน 2566 และวันที่ 31 ธันวาคม 2565 ประกอบด้วย



1. **ลูกหนี้การค้าและลูกหนี้อื่น**

ลูกหนี้การค้าและลูกหนี้อื่น ณ วันที่ 30 มิถุนายน 2566 และวันที่ 31 ธันวาคม 2565 ประกอบด้วย



ณ วันที่ 30 มิถุนายน 2566 และวันที่ 31 ธันวาคม 2565 กลุ่มบริษัทแสดงยอดลูกหนี้การค้า แยกตามจำนวนเดือนค้างชำระดังนี้



1. **สินค้าคงเหลือ**

สินค้าคงเหลือ ณ วันที่ 30 มิถุนายน 2566 และวันที่ 31 ธันวาคม 2565 ประกอบด้วย



สำหรับงวดหกเดือนสิ้นสุดวันที่ 30 มิถุนายน 2566 และ 2565 ต้นทุนของสินค้าคงเหลือบันทึกรวมในบัญชีต้นทุนขาย ดังนี้



สำหรับงวดหกเดือนสิ้นสุดวันที่ 30 มิถุนายน 2566 ค่าเผื่อการลดมูลค่าสินค้าแสดงรายการเคลื่อนไหวดังนี้



1. **เงินลงทุนในบริษัทย่อย**

เงินลงทุนในบริษัทย่อยในงบการเงินเฉพาะกิจการ ณ วันที่ 30 มิถุนายน 2566 แสดงรายละเอียดดังนี้



1. **ที่ดิน อาคารและอุปกรณ์**

รายการเปลี่ยนแปลงที่ดิน อาคารและอุปกรณ์ สำหรับงวดหกเดือนสิ้นสุดวันที่ 30 มิถุนายน 2566 แสดงดังนี้



ณ วันที่ 30 มิถุนายน 2566 บริษัทจดจำนองที่ดินพร้อมสิ่งปลูกสร้าง เพื่อใช้เป็นหลักประกันวงเงินกู้ยืมจากสถาบันการเงิน ซึ่งที่ดินและอาคารติดภาระหลักประกันแสดงมูลค่าสุทธิทางบัญชี ดังนี้



1. **สัญญาเช่า**

**สินทรัพย์สิทธิการใช้**

รายการเปลี่ยนแปลงสินทรัพย์สิทธิการใช้ สำหรับงวดหกเดือนสิ้นสุดวันที่ 30 มิถุนายน 2566 แสดงดังนี้



**หนี้สินตามสัญญาเช่า**

หนี้สินตามสัญญาเช่า ณ วันที่ 30 มิถุนายน 2566 และวันที่ 31 ธันวาคม 2565 ประกอบด้วย



รายการเปลี่ยนแปลงหนี้สินตามสัญญาเช่า สำหรับงวดหกเดือนสิ้นสุดวันที่ 30 มิถุนายน 2566 แสดงดังนี้



ณ วันที่ 30 มิถุนายน 2566 และวันที่ 31 ธันวาคม 2565 หนี้สินตามสัญญาเช่าแสดงตามระยะเวลาครบกำหนดการจ่ายชำระหนี้ ดังนี้



1. **เจ้าหนี้การค้าและเจ้าหนี้อื่น**

เจ้าหนี้การค้าและเจ้าหนี้อื่น ณ วันที่ 30 มิถุนายน 2566 และวันที่ 31 ธันวาคม 2565 ประกอบด้วย



1. **คดีความฟ้องร้อง**

คดีความ 1

เมื่อวันที่ 16 สิงหาคม 2564 บริษัทถูกดำเนินคดีความฟ้องร้องฐานความผิด ผิดสัญญา ละเมิดลิขสิทธิ์ของผู้อื่นเพื่อการค้าแสวงหากำไร ทุนทรัพย์ จำนวนเงิน 1.80 ล้านบาท เนื่องจากบริษัทแห่งหนึ่งซึ่งซื้อสินค้าจากบริษัทไปจำหน่ายได้เผยแพร่ซ้ำเกี่ยวกับวีดีโอถ่ายทำโจทก์จากการร่วมพูดคุยและแสดงท่าทางประกอบในรายการของบริษัทดังกล่าวเพื่อจำหน่ายและโฆษณาสินค้าของบริษัทและผู้จัดจำหน่ายรายอื่นตามปกติธุรกิจ โดยไม่ได้รับอนุญาตและไม่ได้จ่ายค่าตอบแทนแก่โจทก์

ศาลทรัพย์สินทางปัญญาและการค้าระหว่างประเทศกลางพิพากษาให้จำเลยชำระเงิน จำนวนเงิน 0.20 ล้านบาท พร้อมดอกเบี้ยอัตราร้อยละ 5 ต่อปี ของเงินต้นนับตั้งแต่วันฟ้องร้อง

บริษัทยื่นอุทธรณ์คัดค้านคำพิพากษาของศาลทรัพย์สินทางปัญญาและการค้าระหว่างประเทศกลางต่อศาลอุทธรณ์ชำนัญพิเศษ เมื่อวันที่ 3 เมษายน 2566

โจทก์ยื่นอุทธรณ์คัดค้านคำพิพากษาของศาลทรัพย์สินทางปัญญาและการค้าระหว่างประเทศกลางต่อศาลอุทธรณ์ชำนัญพิเศษ เมื่อวันที่ 16 มิถุนายน 2566

ปัจจุบันบริษัทอยู่ระหว่างตรวจสอบเพื่อทำคำแก้อุทธรณ์

ฝ่ายบริหารประเมินผลเสียหายจากคดีความฟ้องร้องและรับรู้ประมาณการหนี้สิน จำนวนเงิน 0.20 ล้านบาท แสดงภายใต้หนี้สินหมุนเวียน

คดีความ 2

เมื่อวันที่ 1 พฤศจิกายน 2565 บริษัทถูกดำเนินคดีความฟ้องร้องฐานความผิดสัญญาซื้อขาย ทุนทรัพย์ จำนวนเงิน 9.42 ล้านบาท เนื่องจากบริษัทสั่งซื้อสินค้า และตกลงทยอยรับสินค้าและชำระเงิน ทั้งนี้ วัตถุดิบบางส่วนจัดเก็บไว้กับผู้จำหน่ายและยังไม่ได้จัดส่งให้บริษัท ส่งผลให้ผู้จำหน่ายไม่ได้รับชำระเงินค่าสินค้าและเสียค่าใช้จ่ายในการเก็บรักษาสินค้า

ศาลกำหนดนัดสืบพยานโจทก์และพยานจำเลย วันที่ 5 - 6 ตุลาคม 2566

คดีความฟ้องร้องอยู่ระหว่างกระบวนการพิจารณาของศาลชั้นต้น

ฝ่ายบริหารประเมินว่าข้อมูลของโจทก์ไม่ชัดเจนเพียงพอและคาดว่าบริษัทจะไม่ได้รับผลเสียหายจากคดีความฟ้องร้อง

คดีความ 3

เมื่อวันที่ 13 กุมภาพันธ์ 2566 บริษัทดำเนินคดีฟ้องร้องบริษัทอื่น “จำเลย” ฐานความผิด ผิดสัญญาและชดใช้ค่าเสียหาย ทุนทรัพย์ จำนวนเงิน 8.61 ล้านบาท เนื่องจากบริษัทสั่งซื้อภาชนะบรรจุแต่พบข้อบกพร่องการรั่วซึมของภาชนะบรรจุ

เมื่อวันที่ 12 เมษายน 2566 บริษัทอื่นฟ้องแย้งบริษัทให้ชำระค่าเสียหาย ทุนทรัพย์ จำนวนเงิน 27.03 ล้านบาท ตามสิทธิได้รับจากการขายสินค้าตามสัญญา

คดีความฟ้องร้องอยู่ระหว่างกระบวนการพิจารณาของศาลชั้นต้น

ฝ่ายบริหารประเมินว่าบริษัทจะไม่ได้รับผลเสียหายจากคดีความฟ้องร้อง

1. **ทุนเรือนหุ้น**

รายการเคลื่อนไหวทุนเรือนหุ้นสำหรับงวดหกเดือนสิ้นสุดวันที่ 30 มิถุนายน 2566 แสดงดังนี้



ผู้ถือหุ้นสามัญได้รับสิทธิรับเงินปันผลจากการประกาศจ่ายเงินปันผลและสิทธิออกเสียงลงคะแนนหนึ่งหุ้นต่อหนึ่งเสียงสำหรับการประชุมผู้ถือหุ้นของบริษัท

1. **ขาดทุนต่อหุ้น**

**ขาดทุนต่อหุ้นขั้นพื้นฐาน**

ขาดทุนต่อหุ้นขั้นพื้นฐานสำหรับงวดสามเดือนและหกเดือนสิ้นสุดวันที่ 30 มิถุนายน 2566 และ 2565 คำนวณจากขาดทุนสำหรับงวดหารด้วยส่วนของผู้ถือหุ้นสามัญของบริษัทตามจำนวนหุ้นสามัญออกจำหน่ายหักหุ้นทุนซื้อคืนระหว่างงวดด้วยวิธีถัวเฉลี่ยถ่วงน้ำหนัก

สำหรับงวดสามเดือนและหกเดือนสิ้นสุดวันที่ 30 มิถุนายน 2566 และ 2565 แสดงการคำนวณดังนี้





1. **หุ้นทุนซื้อคืน**

ที่ประชุมคณะกรรมการบริษัทเมื่อวันที่ 12 พฤษภาคม 2566 มีมติอนุมัติโครงการซื้อหุ้นสามัญคืนเพื่อบริหารทางการเงิน ภายในวงเงินสูงสุด จำนวนเงิน 70 ล้านบาท จำนวนหุ้นไม่เกิน 30 ล้านหุ้น คิดเป็นสัดส่วนร้อยละ 5 ของหุ้นสามัญจำหน่ายแล้ว มูลค่าที่ตราไว้หุ้นละ 0.50 บาท กำหนดระยะเวลาการซื้อคืนตั้งแต่วันที่ 18 พฤษภาคม 2566 ถึงวันที่ 17 พฤศจิกายน 2566

บริษัทเปิดเผยโครงการซื้อคืนหุ้นล่วงหน้าไม่น้อยกว่า 14 วันก่อนวันซื้อหุ้น โดยเป็นการซื้อคืนในตลาดหลักทรัพย์แห่งประเทศไทยในราคาไม่เกินกว่าร้อยละ 115 ของราคาปิดเฉลี่ย 5 วันทำการซื้อขายก่อนวันที่ทำรายการหุ้นทุนซื้อคืน และจะดำเนินการให้แล้วเสร็จภายใน 6 เดือน โดยคณะกรรมการบริษัทจะพิจารณากำหนดระยะเวลาในการจำหน่ายหุ้นที่ซื้อคืนภายหลัง 6 เดือนนับจากวันที่ซื้อหุ้นคืนเสร็จสิ้นแต่ไม่เกิน 3 ปี และกำหนดราคาจำหน่ายไม่น้อยกว่าร้อยละ 85 ของราคาปิดของหุ้นถัวเฉลี่ยถ่วงน้ำหนักย้อนหลัง 5 วันทำการซื้อขายก่อนวันที่ทำรายการจำหน่ายหุ้นทุนที่ซื้อคืน

รายการกระทบยอดจำนวนหุ้นทุนซื้อคืนและสำรองหุ้นทุนซื้อคืน สำหรับงวดหกเดือนสิ้นสุดวันที่ 30 มิถุนายน 2566



บริษัทกันกำไรสะสมไว้เป็นสำรองหุ้นทุนซื้อคืนเท่ากับจำนวนเงินจ่ายซื้อหุ้นทุนคืน

ณ วันที่ 30 มิถุนายน 2566 บริษัทกันกำไรสะสมเป็นสำรองสำหรับหุ้นซื้อคืน จำนวนเงิน 52.86 ล้านบาท

รายการสำรองดังกล่าวรวมอยู่ในงบแสดงฐานะการเงินภายใต้หัวข้อ “กำไรสะสม จัดสรรแล้ว - สำรองหุ้นทุนซื้อคืน”

หุ้นทุนซื้อคืนซึ่งบริษัทถืออยู่ไม่นับเป็นองค์ประชุมในการประชุมผู้ถือหุ้น รวมทั้งไม่มีสิทธิในการออกเสียงลงคะแนนและสิทธิในการรับเงินปันผล

กรณีบริษัทจำหน่ายหุ้นทุนซื้อคืนไม่หมดภายในระยะเวลาที่กำหนดนับแต่วันซื้อหุ้นทุนคืน บริษัทจะตัดหุ้นทุนซื้อคืนส่วนที่เหลือพร้อมกับลดทุนที่ชำระแล้วโดยใช้วิธีตัดหุ้นทุนจดทะเบียนซื้อคืนและยังไม่ได้จัดจำหน่ายทั้งหมด

1. **รายได้จากสัญญาทำกับลูกค้า**

การจำแนกรายได้ สำหรับงวดหกเดือนสิ้นสุดวันที่ 30 มิถุนายน 2566 และ 2565 แสดงดังนี้



1. **ภาษีเงินได้**

กลุ่มบริษัทรับรู้ภาษีเงินได้ สำหรับงวดหกเดือนสิ้นสุดวันที่ 30 มิถุนายน 2566 และ 2565 ด้วยประมาณการที่ดีที่สุด โดยอัตราภาษีเงินได้ใช้ในการคำนวณเป็นอัตราภาษีเงินได้ถัวเฉลี่ยถ่วงน้ำหนักทั้งปีที่คาดว่าจะเกิดขึ้นของรอบปีบัญชีนั้น กลุ่มบริษัทอาจปรับปรุงจำนวนภาษีเงินได้ค้างจ่ายในงวดระหว่างกาลต่อมาของรอบปีบัญชีเดียวกัน หากประมาณการของอัตราภาษีเงินได้ประจำปีเปลี่ยนแปลง

รายได้(ค่าใช้จ่าย)ภาษีเงินได้ สำหรับงวดหกเดือนสิ้นสุดวันที่ 30 มิถุนายน 2566 และ 2565 แสดงดังนี้



**ภาษีเงินได้รอการตัดบัญชี**

ภาษีเงินได้รอการตัดบัญชี ณ วันที่ 30 มิถุนายน 2566 และวันที่ 31 ธันวาคม 2565 ประกอบด้วย



1. **ส่วนงานดำเนินงาน**

ข้อมูลส่วนงานดำเนินงานสอดคล้องกับรายงานภายในของกลุ่มบริษัทสำหรับผู้มีอำนาจตัดสินใจสูงสุดด้านการดำเนินงานเพื่**อ**ใช้ในการตัดสินใจจัดสรรทรัพยากรให้กับส่วนงานและประเมินผลการดำเนินงานของส่วนงาน โดยพิจารณาจากกำไรหรือขาดทุนจากการดำเนินงานตามส่วนงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานในงบการเงิน

ผู้มีอำนาจตัดสินใจสูงสุดด้านการดำเนินงาน คือ คณะกรรมการบริษัท

**ส่วนงานธุรกิจ**

กลุ่มบริษัทดำเนินธุรกิจหลักเกี่ยวกับการผลิตและจำหน่ายอาหารเสริม และเครื่องดื่มเพื่อสุขภาพ ดังนั้น ฝ่ายบริหารพิจารณาว่ากลุ่มบริษัทมีส่วนงานธุรกิจเพียงส่วนงานเดียว

**ข้อมูลเกี่ยวกับเขตภูมิศาสตร์**

กลุ่มบริษัทดำเนินธุรกิจในเขตภูมิศาสตร์เดียว คือ ประเทศไทย ดังนั้น รายได้และสินทรัพย์ที่แสดงอยู่ในงบการเงินจึงถือเป็นการรายงานตามเขตภูมิศาสตร์

**ส่วนงานภูมิศาสตร์**

**ข้อมูลเกี่ยวกับลูกค้ารายใหญ่**

สำหรับงวดหกเดือนสิ้นสุดวันที่ 30 มิถุนายน 2566 และ 2565 กลุ่มบริษัทมีรายได้จากลูกค้ารายใหญ่จากแต่ละส่วนงาน ดังนี้



รายได้จากการขายตามสถานที่ตั้งของลูกค้า สำหรับงวดหกเดือนสิ้นสุดวันที่ 30 มิถุนายน 2566 และ 2565 ประกอบด้วย



1. **ภาระผูกพัน**

ภาระผูกพัน ณ วันที่ 30 มิถุนายน 2566 และวันที่ 31 ธันวาคม 2565 ประกอบด้วย



1. **เครื่องมือทางการเงิน**

เครื่องมือทางการเงิน หมายถึง สัญญาทำให้สินทรัพย์ทางการเงินของกิจการหนึ่ง และหนี้สินทางการเงินหรือตราสารทุนของอีกกิจการหนึ่งเพิ่มขึ้น

เครื่องมือทางการเงินสำคัญของกลุ่มบริษัทแสดงในงบแสดงฐานะการเงิน ประกอบด้วย เงินฝากธนาคาร เงินลงทุนระยะสั้น ลูกหนี้การค้าและลูกหนี้อื่น เจ้าหนี้การค้าและเจ้าหนี้อื่น และหนี้สินตามสัญญาเช่า

**นโยบายการบริหารความเสี่ยง**

กลุ่มบริษัทมีความเสี่ยงจากความผันผวนของอัตราดอกเบี้ย และอัตราแลกเปลี่ยนเงินตราต่างประเทศ และความเสี่ยงด้านการให้สินเชื่อจากคู่สัญญาจะไม่ปฏิบัติตามสัญญา กลุ่มบริษัทใช้ตราสารอนุพันธ์ซึ่งกลุ่มบริษัทพิจารณาว่าเหมาะสมเป็นเครื่องมือในการบริหารความเสี่ยงดังกล่าว นอกจากนี้ กลุ่มบริษัทมีนโยบายในการเข้าทำสัญญากับคู่สัญญาที่มีฐานะการเงินมั่นคง ดังนั้น บริษัทจึงไม่คาดว่าจะได้รับความเสียหายอย่างมีสาระสำคัญจากคู่สัญญาไม่สามารถปฏิบัติตามภาระผูกพันซึ่งระบุในสัญญาเครื่องมือทางการเงิน

มูลค่ายุติธรรม

มูลค่ายุติธรรมของเครื่องมือทางการเงินต้องใช้ดุลยพินิจในการประมาณมูลค่ายุติธรรม ดังนั้น มูลค่ายุติธรรมประมาณขึ้นซึ่งเปิดเผยในหมายเหตุประกอบงบการเงินไม่จำเป็นต้องบ่งชี้ถึงจำนวนเงินซึ่งเกิดขึ้นจริงในตลาดแลกเปลี่ยนในปัจจุบัน การใช้ข้อสมมติฐานทางการตลาดและ/หรือวิธีการประมาณแตกต่างกันอาจมีผลกระทบที่มีสาระสำคัญต่อมูลค่ายุติธรรมประมาณขึ้น

การแสดงข้อมูลมูลค่ายุติธรรมไม่รวมมูลค่ายุติธรรมสำหรับสินทรัพย์ทางการเงินและหนี้สินทางการเงินวัดมูลค่าด้วยราคาทุนตัดจำหน่ายหากมูลค่าตามบัญชีใกล้เคียงกับมูลค่ายุติธรรมอย่างสมเหตุสมผล





1. **การจัดประเภทรายการ**

กลุ่มบริษัทจัดประเภทรายการใหม่บางรายการในงบกำไรขาดทุนเบ็ดเสร็จสำหรับงวดสามเดือนและหกเดือนสิ้นสุดวันที่ 30 มิถุนายน 2565 เพื่อให้สอดคล้องกับการแสดงรายการในงบการเงินงวดปัจจุบัน ดังนี้



